**UZŅĒMUMA LĪGUMS**

*par lietus ūdens kanalizācijas tīkla ikdienas uzturēšanas un skalošanas darbu veikšanu*

Daugavpilī, 2017.gada \_\_\_\_.septembrī

**Daugavpils pilsētas pašvaldības iestāde „Komunālās saimniecības pārvalde”**, reģ.Nr. 90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA “SPECMEISTARS”**, reģ.Nr.41503022829, juridiskā adrese Patversmes iela 7, Daugavpils, valdes locekļa **Pjotra Dedeļa** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkuma komisijas 2017.gada 8.septembra lēmumu (protokols Nr.6) iepirkumā „Lietus ūdens kanalizācijas tīkla ikdienas uzturēšanas un skalošanas darbi Daugavpils pilsētā”, identifikācijas Nr. DPD 2017/118, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas līguma darbības laikā veikt **lietus ūdens kanalizācijas tīkla ikdienas uzturēšanas un skalošanas darbus** (turpmāk – Pakalpojums), saskaņā ar pretendenta konkursam iesniegto piedāvājumu un tāmi, kas ir līguma neatņemama sastāvdaļa*.*

**II. Līguma izpildes kārtība**

1. Izpildītājs apņemas izpildīt Pakalpojumu Līgumā noteiktajā kārtībā, ievērojot tehniskajā piedāvājumā noteiktos darbu veidus, apjomus un izpildes termiņus.
2. Izpildītājam jāpilda Pakalpojums atbilstoši Pasūtītāja un Izpildītāja abpusēji saskaņotam darbu izpildes plānam vienam mēnesim.
3. Pasūtītājs pieņem paveiktos darbus, kas izpildīti atbilstoši Līguma noteikumiem.
4. **5 (piecu) dienu** laikā pēc attiecīgā mēneša beigām Izpildītājs iesniedz Pasūtītājam izpildīto darbu nodošanas-pieņemšanas aktu par iepriekšējā mēnesī izpildītajiem darbiem (turpmāk – akts) 3 (trīs) eksemplāros. Izpildītājs var iesniegt starpmaksājuma rēķinu par faktiski izpildītiem darbiem 1 /vienu/ reizi mēnesī, iesniedzot to 5 dienu laikā no faktisko darbu pabeigšanas dienas.
5. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību darbu izpildes plānā noteiktajam un reāli paveiktajam, tāpat pārbauda izmaksu atbilstību tehniskajā piedāvājumā noteiktajām vienību izmaksām un paveikto darbu kvalitāti. Pēc akta pārbaudes Pasūtītāja pārstāvis vai nu paraksta aktu, vai sniedz pamatotu atteikumu parakstīt aktu.
6. Pasūtītāja motivēta atteikuma gadījumā pieņemt darbus, Puses sastāda divpusēju aktu, kam tiek pievienots saraksts ar darbiem, kurus nepieciešams pabeigt vai izlabot.
7. Ja Izpildītājs darbus veic pirms termiņa, viņam ir tiesības tos nodot, bet Pasūtītājam ir tiesības šos darbus pieņemt un samaksāt par tiem.
8. Visos gadījumos, ja darba gaitā vai pieņemot paveiktos Darbus, Pasūtītājs konstatē trūkumus vai defektus, kurus Izpildītājs atzīst vai kuru esamību apliecina eksperta slēdziens, Izpildītājs tos novērš uz sava rēķina un ar saviem materiāliem **10 (desmit**) dienu laikā pēc paziņojuma saņemšanas.
9. Ja norādītajā laikā Izpildītājs trūkumus nav novērsis, Pasūtītājs ir tiesīgs tos novērst uz sava rēķina un pieprasīt Izpildītājam kompensāciju.
10. Darbi tiek uzskatīti par pieņemtiem no brīža, kad Puses ir parakstījušas darbu pieņemšanas – nodošanas aktu.

**III. Līguma summa un norēķinu kārtība**

1. Līguma summa ir **EUR 39 283,65(trīsdesmit deviņi tūkstoši divi simti astoņdesmit trīs *euro* un 65 centi)** bez pievienotās vērtības nodokļa (PVN), PVN 21% EUR 8 249,57(astoņi tūkstoši divi simti četrdesmit deviņi *euro* un 57 centi), kopējā Līguma summa ir EUR 47 533,22(četrdesmit septiņi tūkstoši pieci simti trīsdesmit trīs *euro* un 22 centi).Pasūtītājam nav pienākums izlietot visu līguma summu.
2. Līguma summa ietver visas Darbu kvalitatīvai izpildei nepieciešamās materiālu, piegāžu, transporta, administratīvās u.c. izmaksas.
3. Pretendenta tehniskajā piedāvājumā noteiktās vienību izmaksas tiek noteiktas nemainīgas uz visu Līguma darbības termiņu.
4. Pasūtītāja norēķini ar Izpildītāju par faktiski izpildītajiem Darbiem tiek veikti **vienu reizi mēnesī**, **30 (trīsdesmit)** dienu laikā pēc akta parakstīšanas un rēķina saņemšanas. Summa sastāv no savstarpēji apstiprinātajā aktā norādīto faktiski izpildīto Darbu vērtības.
5. Avansa maksājumi nav paredzēti.

**IV. Līdzēju tiesības un pienākumi**

1. **Izpildītājs apņemas:**
	1. veikt Darbu izpildi Līgumā paredzētajā termiņā, apjomā un kvalitātē atbilstoši visiem spēkā esošajiem normatīvajiem aktiem un instrukcijām, kas attiecināmi uz Līgumā noteikto Darbu izpildi.
	2. ievērot darba drošības, elektrodrošības, vides aizsardzības, kā arī citu normatīvo aktu prasības Darbu izpildes procesā.
	3. nodrošināt tīrību darbu izpildes vietā, nodrošināt radīto atkritumu savākšanu un izvešanu;
	4. uz sava rēķina piegādāt materiālus, iekārtas, mehānismus un tehniku, kas nepieciešama darbu izpildei.
	5. katra mēneša beigās sagatavot aktu par izpildītiem darbiem un iesniegt Pasūtītājam.
2. **Pasūtītājs apņemas:**
	1. veikt Izpildītāja kvalitatīvi izpildītu darbu pieņemšanu;
	2. veikt samaksu par kvalitatīvi un laikā izpildītiem darbiem šajā Līgumā noteiktajos termiņos un kārtībā;
	3. nodrošināt apstākļus Līguma sekmīgai un kvalitatīvai izpildei, tajā skaitā nodrošināt visas ar līguma izpildi nepieciešamās informācijas saņemšanu.
3. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
4. Pasūtītājam ir arī citas šajā līgumā un normatīvajos aktos noteiktās tiesības.

 **V. Apakšuzņēmēju un personāla nomaiņas kārtība**

1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3. Izpildītājs ir atbildīgs par pakalpojumiem, ko veic tā apakšuzņēmēji un apakšuzņēmēju apakšuzņēmēji.

**VI. Līdzēju atbildība un sankcijas**

1. Līdzēji ir atbildīgi saskaņā ar šo Līgumu un spēkā esošajiem normatīvajiem aktiem.
2. Ja Pasūtītājs neveic šajā Līgumā noteiktos maksājumus, tad Izpildītājs ir tiesīgs pieprasīt nokavējuma procentus 0,2 % (divas desmitdaļas procentu) apmērā no kavēto maksājumu summas par katru nokavēto maksājumu dienu, bet ne vairāk par 10% no kopējās Līguma summas.
3. Par jebkuru katru šajā līgumā paredzētā darbu izpildes termiņa kavējumu, Pasūtītājs ir tiesīgs pieprasīt līgumsodu 0,2 % (divas desmitdaļas procentu) apmērā no neizpildīto darbu vērtības summas, par katru nokavēto izpildes dienu, bet ne vairāk par 10% no kopējās Līguma summas.
4. Ja Izpildītājs neveic defektu novēršanu, par kuriem tam paziņots šajā Līgumā, Pasūtītājs ir tiesīgs pieprasīt līgumsodu 0,2 % (divas desmitdaļas procentu) apmērā no neizpildīto darbu vērtības summas, par katru nokavēto izpildes dienu, bet ne vairāk par 10% no kopējās Līguma summas.
5. Par katru konstatēto Pakalpojuma izpildes pārkāpumu, Pasūtītājs ir tiesīgs ieturēt no Izpildītāja līgumsodu EUR 100 (simts *euro*) apmērā, ja pārkāpums netiek novērsts 5 (piecu) dienu laikā no paziņošanas brīža.

**VII. Līguma darbības termiņš un izbeigšanas kārtība**

1. Līgums stājas spēkā tā parakstīšanas brīdī un ir spēkā līdz īsākajam no šādiem termiņiem:
	1. līdz brīdim, kad stājas spēkā līgums ar atklāta konkursa DPD 2017/110 uzvarētāju, par ko Izpildītājam tiek paziņots rakstveidā;
	2. tiek iztērēta līguma summa;
	3. trīs mēnešus no līguma spēkā stāšanās dienas.
2. Izpildītājam ir tiesības vienpusēji atkāpties no Līguma izpildes, ja Pasūtītājs nepamatoti neveic Līgumā noteiktos maksājumus un parāda summa sasniedz 5% no kopējās Līguma summas.
3. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, šādos gadījumos:
	1. Pakalpojums, saskaņā ar speciālista slēdzienu, sistēmiski tiek pildīts nekvalitatīvi, pārkāpjot šī Līguma vai normatīvo aktu noteikumus, pielietojot neatbilstošu tehniku, neatbilstošas kvalitātes materiālus u.c.
	2. Izpildītājs sistēmiski nepamatoti nepilda vai laikus neizpilda no šī Līguma prasībām izrietošos uzdevumus, ko apliecina Pasūtītāja pārstāvju sastādītie akti;
	3. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.
4. Katra puse ir tiesīga vienpusēji atkāpties no Vienošanās izpildes brīdinot par to otru pusi vismaz 20 dienas iepriekš un neatlīdzinot otrai pusei zaudējumus.
5. Ja Līgums tiek izbeigts pēc Pasūtītāja iniciatīvas, Izpildītājs nekavējoties pēc attiecīga paziņojuma saņemšanas pārtrauc darbu, sastāda paveikto darbu nodošanas – pieņemšanas aktu, un, ja atsevišķi Darbi ir uzsākti, bet nav pabeigti, – atstāj darbavietu drošībā un kārtībā. Pasūtītājs apmaksā Izpildītājam kvalitatīvi izpildīto Darbu. Pasūtītājs neatlīdzina Izpildītājam nekādus zaudējumus, kas saistīti ar vienpusēju atkāpšanos no līguma izpildes.

**VIII. Līguma grozīšana**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām. Būtiski Līguma grozījumi ir pieļaujami normatīvajos aktos noteiktajos un šajā līgumā paredzētajos gadījumos.
2. Puses ir tiesīgas grozīt Līguma darbu apjomus, attiecīgi palielinot līguma kopējo summu, bet ne vairāk kā par 10 % (desmit procentiem) no kopējās līguma summas, šādos gadījumos:
	1. tiek izbūvēti, atjaunoti vai pārbūvēti jauni objekti, kurus nepieciešams uzturēt, kā rezultātā palielinās darbu apjomi;
	2. Pasūtītājs groza objektu uzturēšanas periodiskumu.
3. Pasūtītājs ir tiesīgs lūgt pagarināt līguma darbības termiņu, ja nav iztērētā visa līguma summa.
4. Pasūtītājam, līguma darbības laikā, nav pienākums pasūtīt visu tehniskajā piedāvājumā un tāmē noteikto darbu apjomu.
5. Izmaiņas darbu apjomos tiek apstiprinātas ar attiecīgu izmaiņu aktu un kļūst par līguma neatņemamu sastāvdaļu.
6. Izpildītāja piedāvājumā norādītie pakalpojumu vienību izcenojumi nevar tikt grozīti un paliek nemainīgi visā Līguma izpildes laikā.

**IX. Nepārvarama vara**

1. Neviens no Līguma Līdzējiem nav atbildīgs par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.
2. Nepārvaramas varas apstākļi ir tādi apstākļi, kurus Līdzēji nevar ietekmēt un par ko tie nevar būt atbildīgi, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus Līdzēji nevarēja paredzēt līguma noslēgšanas laikā.
3. Darbaspēka nepietiekamība, materiālu trūkums un finansiālas grūtības netiek atzīti par nepārvaramas varas apstākļiem.
4. Nepārvaramas varas apstākļi ir rakstiski jāapstiprina ar attiecīgu kompetentu un neatkarīgu institūciju izziņu.
5. Ja iestājas nepārvaramas varas apstākļi, Līguma darbības laiks tiek pagarināts uz šo apstākļu darbības periodu.

**X. Noslēguma jautājumi**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Pasūtītājs ir tiesīgs ar tiem rīkoties nepārkāpjot spēkā esošo normatīvo aktu prasības.
3. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
4. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts septītajā dienā pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
5. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
6. Šis Līgums ir sastādīts uz 6 (sešām) lapām 2 (divos) eksemplāros ar pielikumiem, pa vienam eksemplāram katrai Pusei, ar vienādu juridisku spēku.
7. Pielikumā:
	1. Pretendenta piedāvājuma kopija (atsevišķs dokuments);
	2. Tāme (labota) uz \_\_\_ lp*.*

**XI. Pušu atbildīgās personas**

1. no Pasūtītāja puses:

|  |  |
| --- | --- |
| Vārds, uzvārds: | **Oļegs Krukovskis** |
| Amats | Inženierkomunikāciju tehniķis |
| Tālrunis: | 29555927 |
| E-pasta adrese: |  olegs.krukovskis@daugavpils.lv  |

1. no Izpildītāja puses:

|  |  |
| --- | --- |
| Vārds, uzvārds: |  **Pjotrs Dedeļs** |
| Amats | valdes loceklis |
| Tālrunis: | 29562050 |
| E-pasta adrese: | specmeistars7@inbox.lv  |

1. Pušu atbildīgās personas ir atbildīgas par Līguma izpildes uzraudzīšanu.

**XII. Līdzēju rekvizīti un paraksti**

|  |  |
| --- | --- |
| **PASŪTĪTĀJS:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītājs A.Pudāns \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:** **SIA “SPECMEISTARS”**reģ.Nr. 41503022829Patversmes iela 7, Daugavpils, LV 5404Valdes loceklis P.Dedeļs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |